stanford-oval/wikipedia huggingface dataset:
อดุลย์ วันไชยธนวงศ์
ประวัติ

อดุลย์ เกิดเมื่อวันที่ 7 กันยายน พ.ศ. 2498 เป็นบุตรของจิโรจน์ วันไชยธนวงศ์ และเป็นพี่ชายอนันต์ วันไชยธนวงศ์ อดีต สว.เชียงราย สำเร็จการศึกษาคณะวิศวกรรมศาสตร์ จากมหาวิทยาลัยขอนแก่น
นอกจากนั้น อดุลย์ ยังเป็นลูกพี่ลูกน้องกับ รังสรรค์ วันไชยธนวงศ์ สส.เชียงราย และเป็นหลานอาของสมบูรณ์ วันไชยธนวงศ์ อดีต สส.
การทำงาน

นายอดุลย์ ประกอบอาชีพรับราชการ ในตำแหน่งวิศวกร
นายอดุลย์ ลงสมัครรับเลือกตั้งเป็นสมาชิกวุฒิสภาจังหวัดแม่ฮ่องสอน ในการเลือกตั้งสมาชิกวุฒิสภาไทยเป็นการทั่วไป พ.ศ. 2543 ซึ่งเป็นการเลือกตั้งสมาชิกวุฒิสภาครั้งแรกในประเทศไทย ตามบทบัญญัติของรัฐธรรมนูญแห่งราชอาณาจักรไทย พุทธศักราช 2540 และได้รับเลือกตั้งเป็นสมาชิกวุฒิสภา
ในการทำหน้าที่สมาชิกวุฒิสภา นายอดุลย์เกิดกรณีขัดแย้งกันระหว่างสมาชิก เนื่องจากกรณีการชกหน้าสมาชิกรัฐสภา ในที่ประชุมวุฒิสภา เมื่อวันที่ 2 พฤศจิกายน พ.ศ. 2547 ระหว่างประชุมวุฒิสภา พล.ต.อ.ประทิน สันติประภพ ได้ชกต่อยเข้าที่ใบหน้าของนายอดุลย์ เนื่องจากนายอดุลย์ลุกจากที่นั่งเดินเข้ามาในระยะประชิด เพราะมีความเห็นขัดแย้งกัน กรณีการเผยแพร่เอกสารสมุดปกเหลือง เรื่อง "ความจริงที่ตากใบ" อันเป็นรายงานเกี่ยวกับความไม่สงบในชายแดนภาคใต้  ของทีมงานที่นำวุฒิสภากลุ่มหนึ่ง นำโดย เจิมศักดิ์ ปิ่นทอง การชกหน้าทำร้ายร่างกาย ของสมาชิกวุฒิสภาด้วยกัน ในระหว่างที่มีการประชุมกัน ซึ่งได้รับการวิจารณ์อย่างกว้างขวางว่าเป็นเรื่องเสื่อมเสียอย่างยิ่งของวงการการเมืองไทย
ต่อมานายอดุลย์ ได้รับเลือกตั้งเป็นสมาชิกสภาผู้แทนราษฎรจังหวัดแม่ฮ่องสอน ครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 สังกัดพรรคพลังประชาชน คู่กับปัญญา จีนาคำ แต่นายอดุลย์ได้รับเลือกตั้งเพียงคนเดียว
ในการเลือกตั้ง พ.ศ. 2554 นายอดุลย์ ลงสมัครรับเลือกตั้งอีกครั้งในนามพรรคชาติไทยพัฒนา แข่งขันกับอดีต ส.ส. รวมกันถึง 4 คน คือ สมบัติ ยะสินธุ์ (ประชาธิปัตย์) ปัญญา จีนาคำ (เพื่อไทย) สมบูรณ์ ไพรวัลย์ (ภูมิใจไทย) และนายอดุลย์ แต่ผลการเลือกตั้งปรากฎว่านายสมบัติ ได้รับเลือกตั้งเป็นส.ส.แม่ฮ่องสอน
เครื่องราชอิสริยาภรณ์

พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2551 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
จังหวัดอิวาเตะ

จังหวัดอิวาเตะ (ญี่ปุ่น: 岩手県; โรมาจิ: Iwate-ken) เป็นจังหวัดหนึ่งของประเทศญี่ปุ่น ตั้งอยู่ในภูมิภาคโทโฮกุ (東北地方 Tōhoku-chihō) หรือภาคตะวันออกเฉียงเหนือ บนเกาะฮนชู (本州 Honshū) มีเมืองหลวงคือ นครโมริโอกะ (盛岡市 Morioka-shi)
ประวัติศาสตร์

ในอดีต จังหวัดอิวาเตะ เป็นส่วนหนึ่งของอดีตจังหวัดมุตสึ (陸奥国 Mutsu no kuni) ซึ่งมีประวัติศาสตร์ยาวนานกว่า 800 ปี 
ในยุคโจมง (縄文時代 Jōmon jidai) บริเวณนี้เป็นพื้นที่ประมงและล่าสัตว์ นอกจากนี้ยังเคยเป็นถิ่นอาศัยของชนเผ่าเอมิชิ (蝦夷 Emishi) อันเป็นชนเผ่าโบราณที่อาศัยอยู่ในภูมิภาคโทโฮกุ จนกระทั่งสิ้นสุดคริสต์ศตวรรษที่ 8 เมื่ออิทธิพลของขุนนางในยุคนาระ (奈良時代 Nara-jidai) แพร่ขยายมาถึง โดยมีหลักฐานคือป้อมชิวะ ที่สร้างใน ค.ศ. 803 บริเวณทางด้านเหนือของนครโมริโอกะในปัจจุบัน
เมื่อวันที่ 14 มิถุนายน ค.ศ. 2008 เกิดเหตุการณ์แผ่นดินไหวบริเวณจังหวัดอิวาเตะและจังหวัดมิยางิ มีความรุนแรงถึงแมกนิจูด 7.2
ในเหตุแผ่นดินไหวและคลื่นสึนามิวันที่ 11 มีนาคม ค.ศ. 2011 จังหวัดอิวาเตะซึ่งตั้งอยู่ในบริเวณที่เกิดธรณีพิบัติภัยก็ได้รับความเสียหายอย่างหนักเช่นกัน
ลักษณะทางภูมิศาสตร์

จังหวัดอิวาเตะมีพรมแดนทางทะเลติดกับมหาสมุทรแปซิฟิก ทิศเหนือติดกับจังหวัดอาโอโมริ ทิศตะวันตกติดกับจังหวัดอากิตะ ทิศใต้ติดกับจังหวัดมิยางิ
เศรษฐกิจ

เศรษฐกิจของจังหวัดนี้ คืออุตสาหกรรมรอบโมริโอกะและการคมนาคม
แหล่งข้อมูลอื่น

เว็บไซต์ทางการของจังหวัดอิวาเตะ (ในภาษาญี่ปุ่น)
| ด ค ก จังหวัดอิวาเตะ |
| --- | --- | --- |
โมริโอกะ (เมืองหลวง)
| นครศูนย์กลาง |  โมริโอกะ  |  |
| นคร |  คามาอิชิ  คิตากามิ  คูจิ  ทากิซาวะ  โทโนะ  นิโนเฮะ  มิยาโกะ  ริกูเซ็นตากาตะ  อิจิโนเซกิ  โอชู  โอฟูนาโตะ  ฮาจิมันไต  ฮานามากิ  |  |
| เมืองและหมู่บ้าน แบ่งตามอำเภอ |  อำเภอคามิเฮอิ โอตสึจิ  อำเภอคูโนเฮะ คารูไม  คูโนเฮะ  โนดะ  ฮิโรโนะ  อำเภอเคเซ็ง ซูมิตะ  อำเภอชิโมะเฮอิ ทาโนฮาตะ  ฟูได  ยามาดะ  อิวาอิซูมิ  อำเภอชิวะ ชิวะ  ยาฮาบะ  อำเภอนิชิอิวาอิ ฮิราอิซูมิ  อำเภอนิโนเฮะ อิจิโนเฮะ  อำเภอวางะ นิชิวางะ  อำเภออิซาวะ คาเนงาซากิ  อำเภออิวาเตะ คูซูมากิ  ชิซูกูอิชิ  อิวาเตะ  |  |
ฟัยรูซ ไอ

| ฟัยรูซ ไอ |
| --- | --- |
ファイルーズ あい
ไอในปี ค.ศ. 2021
เกิด: ฟัยรูซ ไอ คาโดตะ (ญี่ปุ่น: 門田ファイルーズあい; โรมาจิ: Kadota Fairūzu Ai  (1993-07-06) 6 กรกฎาคม ค.ศ. 1993 (31 ปี) โตเกียว ญี่ปุ่น
อาชีพ: นักพากย์
ปีปฏิบัติงาน: ค.ศ. 2018–ปัจจุบัน
ตัวแทน: โปร-ฟิต
ส่วนสูง: 159 ซม.
ฟัยรูซ ไอ (ญี่ปุ่น: ファイルーズ あい; โรมาจิ: Fairūzu Ai; เกิด 6 กรกฎาคม ค.ศ. 1993) เป็นนักพากย์ญี่ปุ่นในสังกัดของบริษัทโปร-ฟิต พากย์ในอนิเมะครั้งแรกโดยรับบทเป็นฮิบิกิ ซากุระ ตัวละครเอกในซีรีส์อนิเมะปี ค.ศ. 2019 เรื่อง แก๊งสาวป่วน ก๊วนฟิตเนส? เธอรับบทเป็น Emily Orange ในซีรีส์อนิเมะปี ค.ศ. 2019 เรื่อง Kandagawa Jet Girls รับบทเป็น Eripiyo ในซีรีส์อนิเมะปี ค.ศ. 2020 เรื่อง  If My Favorite Pop Idol Made It to the Budokan, I Would Die และรับบทเป็นคูโจ โจลีนในซีรีส์อนิเมะปี ค.ศ. 2021 เรื่อง โจโจ้ ล่าข้ามศตวรรษ: สโตนโอเชียน
ประวัติ

ฟัยรูซ ไอ คาโดตะ (ญี่ปุ่น: 門田ファイルーズあい; โรมาจิ: Kadota Fairūzu Ai) เกิดเมื่อวันที่ 6 กรกฎาคม ค.ศ. 1993 ในกรุงโตเกียว แม่เป็นชาวญี่ปุ่น พ่อเป็นชาวอียิปต์ ได้รับการตั้งชื่อตามชื่อของฟัยรูซ น้กร้องชาวเลบานอน เธอเข้าศึกษาระดับประถมศึกษาในกรุงไคโรเพียงไม่กี่ปีก่อนจะกลับมายังประเทศญี่ปุ่น ระหว่างการศึกษาระดับมัธยมศึกษาตอนต้น เธอได้รู้จักกับซีรีส์มังงะเรื่อง โจโจ้ ล่าข้ามศตวรรษ ด้วยมีความสนใจในซีรีส์เรื่องนี้มากยิ่งขึ้นจึงได้เข้าร่วมกลุ่มนักอ่านทางสไกป์กับแฟนซีรีส์คนอื่น ๆ ในที่สุดเธอจึงเกิดแรงบันดาลใจในการเข้าสายอาชีัพนักพากย์ แต่พ่อแม่ของเธอไม่เห็นด้วยในตอนแรก เธอจึงเข้าเรียนในโรงเรียนอาชีวศึกษาด้านการออกแบบกราฟิกแทน ก่อนจะใช้เวลาอีกหนึ่งปีทำงานเป็นผู้ช่วยทันตแพทย์ เมื่อเธอเก็บเงินได้มากเพียงพอแล้วจึงสมัครเข้าเรียนในโรงเรียนฝึกสอนนักพากย์
หลังจากจบการฝึกใน ฟัยรูซได้เป็นนักพากย์ในสังกัดของบริษัทตัวแทนนักพากย์โปร-ฟิต ในปี ค.ศ. 2019 เธอได้รับบทพากย์ในอนิเมะเป็นครั้งแรก โดยรับบทเป็นฮิบิกิ ซากุระ ตัวละครเอกของซีรีส์อนิเมะโทรทัศน์เรื่อง แก๊งสาวป่วน ก๊วนฟิตเนส เธอและไคโตะ อิชิกาวะได้ร้องเพลงเปิดของซีรีส์อนิเมะชื่อเพลงว่า "Onegai Muscle" (ญี่ปุ่น: お願いマッスル) และเธอยังได้ปรากฏในวิดีโอเกี่ยวกับการยกน้ำหนักหลายอันอันเป็นส่วนหนึ่งของการประชาสัมพันธ์ซีรีส์ เธอได้รับบทพากย์เป็น Emily Orange ในแฟรนส์ไชส์สื่อผสม Kandagawa Jet Girls และรับบทพากย์เป็น Eripiyo ในซีรีส์อนิเมะปี ค.ศ. 2020 เรื่อง If My Favorite Pop Idol Made It to the Budokan, I Would Die เธอยังได้ร้องเพลงปิดของซีรี่ส์อนิเมะเรื่องหลังคือเพลง  "Momoiro Kataomoi" เพลงโคฟเวอร์ของเพลงต้นฉบับที่ร้องโดยอายะ มัตสึอูระ
ในวันที่ 4 เมษายน ค.ศ. 2021 มีการเผยว่าฟัยซูซได้รับบทพากย์เป็นคูโจ โจลีนในอนิเมะดัดแปลงของสโตนโอเชียน เนื้อเรื่องภาคที่ 6 ของโจโจ้ ล่าข้ามศตวรรษ
ชีวิตส่วนตัว

พี่ชายของฟัยรูซ กิฮาโด คาโดตะ (ญี่ปุ่น: 門田ギハード; โรมาจิ: Kadota Gihādo) เป็นนักกีฬาปีนน้ำแข็งผู้เป็นตัวแทนของประเทศญี่ปุ่นในการแข่งขัน
เธอพูดภาษาภาษาอาหรับแบบอียิปต์ได้คล่องแคล่ว
ผลงาน > อนิเมะโทรทัศน์

แก๊งสาวป่วน ก๊วนฟิตเนส? รับบท ฮิบิกิ ซากุระ
ผู้กล้าสุดแกร่ง ขี้ระแวงขั้นวิกฤติ รับบท วัลคีรี่
Kandagawa Jet Girls รับบท Emily Orange
If My Favorite Pop Idol Made It to the Budokan, I Would Die รับบท Eripiyo
Kiratto Pri Chan รับบท Alice Kagayaki
Mewkledreamy as Tokiwa Anzai
รักษาหนูหน่อย คุณหมอมอนสเตอร์ รับบท Kay Arte
ยาฉะฮิเมะ: เจ้าหญิงครึ่งอสูร รับบท Takechiyo
เพราะพระเจ้าเลือกเลยได้เกิดใหม่มาเลี้ยงสไลม์ในต่างโลก รับบท Jane
Tropical-Rouge! Pretty Cure รับบท Manatsu Natsuumi/Cure Summer
เมื่อ Full Dive RPG ได้กลายเป็นสิ่งที่แย่กว่าชีวิตจริง รับบท อาลิเซีย
Mewkledreamy Mix! รับบท Tokiwa Anzai
คาเงกิ โชโจะ!! รับบท ยามาดะ ซายาโกะ
สาวน้อยวัยใส พิชิตชัยในโลกเผด็จการ รับบท อาคางิ ริน
ชีวิตตัวประกอบอย่างตูช่างอยู่ยากเมื่ออยู่ในโลกเกมจีบหนุ่ม รับบท Angelica Rapha Redgrave
Yu-Gi-Oh! Go Rush!! รับบท Nyandestar
บันทึกการเดินทางต่างโลกของท่านอัศวินกระดูก รับบท Arianne Glenys Lalatoya
ในใจของคุโนอิจิ สึบากิ รับบท Sumire
ไชน์โพสต์ รับบท นิชิโนกิ เรมิ
ชีวิตไม่ต้องเด่น ขอแค่เป็นเทพในเงา รับบท เดลต้า
มนุษย์เลื่อยยนต์ รับบท พาวเวอร์
บันทึกรักเจ้าหญิงหนอนหนังสือ รับบท โซเฟีย
ช่างฝีมือไซโต้ไปสู่ต่างโลก รับบท ราเอลซา
อิเซไก โชกัง วะ นิโดเมะ เดซุ รับบท Livaia
พลิกตำนานวีรชน รับบท Lise
โศกนาฏกรรมของตัวร้ายสุดแกร่งอย่างราชินีลาสบอสจะขอถวายตัวเพื่อปวงชน รับบท ไพรด์
สาวน้อยเวทมนตร์จอมล้างผลาญ รับบท อนาคี
I Was Reincarnated as the 7th Prince so I Can Take My Time Perfecting My Magical Ability รับบท Grim
ผลงาน > ภาพยนตร์อนิเมะ

Happy-Go-Lucky Days (2020) รับบท Sayoko
ผลงาน > OVA/ONA

Zenonzard: The Animation Episode 0 (2019) รับบท Ruri Minamino
โจโจ้ ล่าข้ามศตวรรษ: สโตนโอเชียน (2021) รับบท คูโจ โจลีน
ผลงาน > วิดีโอเกม

Fire Emblem Heroes รับบท Phina
Kemono Friends 3 รับบท Reindeer
MapleStory รับบท female Hoyoung
White Cat Tennis รับบท Haru
Kandagawa Jet Girls รับบท  Emily Orange
Fate/Grand Order รับบท Sei Shōnagon
KonoSuba: Fantastic Days as Cecily
Marco & the Galaxy Dragon as Ruri
Azur Lane รับบท USS Intrepid (CV-11)
Cytus II รับบท Cherry
Kingdom of Hero รับบท Shiv
Summer Pockets Reflection Blue as Shiki Kamiyama
Dragalia Lost รับบท Nadine
Kantai Collection รับบท USS Hornet (CV-8)
Granblue Fantasy รับบท Fiorito
Magia Record: Puella Magi Madoka Magica Side Story รับบท San Kagura
Yuki Yuna is a Hero: Hanayui no Kirameki รับบท Hime Hokkedō
Wonder Boy: Asha in Monster World รับบท Asha and various other roles.
The Legend of Heroes: Kuro no Kiseki รับบท Ashen Lu
Cookie Run: Kingdom รับบท Mala Sauce Cookie
ผลงาน > Dubbing > Live-action

Debris, Nicole Hegmann (Sarah Desjardins)
How to Marry a Millionaire (New Era Movies edition), Loco Dempsey (Betty Grable)
ผลงาน > Dubbing > Animation

The Boss Baby: Family Business, Glue Baby
Playmobil: The Movie, Dr. Greta Grim
แหล่งข้อมูลอื่น

ข้อมูลทางการในบริษัทตัวแทน (ญี่ปุ่น)
ฟัยรูซ ไอ  ที่เครือข่ายข่าวอนิเมะ
| ด ค กเซยูอะวอดส์ สาขานักพากย์หน้าใหม่ยอดเยี่ยม |
| --- | --- |
นักพากย์หน้าใหม่ชายยอดเยี่ยม (2007–2022):  เท็ตสึยะ คากิฮาระ / มาซากาซุ โมริตะ (2007)  วาตารุ ฮาตาโนะ / สึบาซะ โยนางะ (2008)  ยูกิ คาจิ / โนบูฮิโกะ โอกาโมโตะ (2009)  อัตสึชิ อาเบะ / โทโมอากิ มาเอโนะ (2010)  โคกิ อูจิยามะ (2011)  ทากูยะ เองูจิ / โยชิตสึงุ มัตสึโอกะ (2012)  โนบูนางะ ชิมาซากิ / คาซูโตมิ ยามาโมโตะ (2013)  ไคโตะ อิชิกาวะ / ไดกิ ยามาชิตะ (2014)  นัตสึกิ ฮานาเอะ / เรียวตะ โอซากะ / โซมะ ไซโต (2015)  อายูมุ มูราเซะ / ชุนซูเกะ ทาเกอูจิ / ยูอิจิโร อูเมฮาระ (2016)  เซ็ตสึโอะ อิโต / ยูซูเกะ โคบายาชิ / ยูมะ อูจิดะ (2017)  ชุน โฮริเอะ / โคตาโร นิชิยามะ / ทากุ ยาชิโระ (2018)  โคเฮ อามาซากิ / มาร์ค อิชิอิ / ฟูกูชิ โอจิไอ / ชูโงะ นากามูระ (2019)  โคทาโร ไดโกะ / คัตสึมิ ฟูกูฮาระ / กากูโตะ คาจิวาระ / ทาเกโอะ โอตสึกะ / โชโงะ ยาโนะ (2020)  มาซาฮิโระ อิโต / ชิอากิ โคบายาชิ / ชิมบะ สึจิยะ (2021)  อาโออิ อิจิกาวะ / เรจิ คาวาชิมะ / เก็ง ซาโต (2022) 
นักพากย์หน้าใหม่หญิงยอดเยี่ยม (2007–2022):  อายะ ฮิราโนะ / ยูอิ คาโนะ (2007)  เอมิริ คาโต / ยู โคบายาชิ (2008)  คานะ อาซูมิ / ฮารูกะ โทมัตสึ (2009)  คานาเอะ อิโต / อากิ โทโยซากิ (2010)  ฮิซาโกะ คาเนโมโตะ / ซาโตมิ ซาโต (2011)  อาอิ คายาโนะ / ชิโอริ มิกามิ (2012)  คาโอริ อิชิฮาระ / รูมิ โอกูโบะ (2013)  มายะ อูจิดะ (2014)  โซระ อามามิยะ / อายะ ซูซากิ / เรนะ อูเอดะ (2015)  ริเอะ ทากาฮาชิ / ไอมิ ทานากะ / ซูมิเระ อูเอซากะ (2016)  อาริ โอซาวะ / ซายากะ เซ็มบงงิ / มินามิ ทานากะ (2017)  ยูอิ ฟูกูโอะ / อายากะ นานาเซะ (2018)  โคโกะ ฮายาชิ / คาเอเดะ ฮนโดะ / รินะ ฮนอิซูมิ / โทโมริ คูซูโนกิ / มานากะ อิวามิ (2019)  มาโดกะ อาซาฮินะ / มิโฮะ โอกาซากิ / มิยูริ ชิมาบูกูโระ / ซายูมิ ซูซูชิโระ / ฟัยรูซ ไอ / นานะ โมริ (2020)  ริน ไอระ / คานะ อิจิโนเซะ / ริโฮะ ซูงิยามะ / นัตสึมิ ฟูจิวาระ / อาซูมิ วากิ (2021)  คานาตะ ไอกาวะ / ฮิการุ อากาโอะ / เนเนะ ฮิเอดะ / ฮินากิ ยาโนะ (2022) 
นักพากย์หน้าใหม่ยอดเยี่ยม† (2023–ปัจจุบัน):  ชูอิจิโร อูเมดะ / ฮินะ ซูงูตะ / อันนะ นางาเซะ / มินามิ ฮินาตะ / ชิอง วากายามะ (2023)  ยูริเอะ อิโงมะ / ยูกิ ซากากิฮาระ / คิกุโนะสุเกะ โทยะ / นาโนกะ ฮาระ / ฮินะ โยมิยะ (2024) 
† ตั้งแต่ พ.ศ. 2566 (เซยูอะวอดส์ ครั้งที่ 17) เป็นต้นไป หมวดหมู่นักพากย์ชาย/หญิงจะถูกรวมเป็น "นักพากย์ยอดเยี่ยม" โดยไม่มีการแบ่งแยกทางเพศ
ศักดิ์สยาม ชิดชอบ

| ศักดิ์สยาม ชิดชอบม> ป.ช. ม.ว.ม. |
| --- | --- |
ศักดิ์สยาม ใน พ.ศ. 2562

รัฐมนตรีว่าการกระทรวงคมนาคม
ดำรงตำแหน่ง 10 กรกฎาคม พ.ศ. 2562 – 3 มีนาคม พ.ศ. 2566
นายกรัฐมนตรี: ประยุทธ์ จันทร์โอชา
ก่อนหน้า: อาคม เติมพิทยาไพสิฐ
ถัดไป: อธิรัฐ รัตนเศรษฐ (รักษาการ)
เลขาธิการพรรคภูมิใจไทย
ดำรงตำแหน่ง 14 ตุลาคม พ.ศ. 2555 – 17 มกราคม พ.ศ. 2567
ก่อนหน้า: พรทิวา นาคาศัย
ถัดไป: ไชยชนก ชิดชอบ
สมาชิกสภาผู้แทนราษฎร แบบบัญชีรายชื่อ
ดำรงตำแหน่ง 24 มีนาคม พ.ศ. 2562 – 17 มกราคม พ.ศ. 2567
สมาชิกสภาผู้แทนราษฎรจังหวัดบุรีรัมย์
ดำรงตำแหน่ง 6 มกราคม พ.ศ. 2544 – 24 กุมภาพันธ์ พ.ศ. 2549
ก่อนหน้า: โสภณ เพชรสว่าง ประกิจ พลเดช
ถัดไป: สนอง เทพอักษรณรงค์ ประสิทธิ์ ตั้งศรีเกียรติกุล
 
ข้อมูลส่วนบุคคล
เกิด: 9 พฤศจิกายน พ.ศ. 2505 (62 ปี) อำเภอเมืองสุรินทร์ จังหวัดสุรินทร์ ประเทศไทย
พรรคการเมือง: ชาติไทย (2543–2547) ไทยรักไทย (2547–2550) ภูมิใจไทย (2555–ปัจจุบัน)
ทรัพย์สินสุทธิ: 111 ล้านบาท (พ.ศ. 2568)

ศักดิ์สยาม ชิดชอบ (เกิด 9 พฤศจิกายน พ.ศ. 2505) ชื่อเล่น โอ๋ เป็นนักการเมืองชาวไทย อดีตรัฐมนตรีว่าการกระทรวงคมนาคม อดีตสมาชิกสภาผู้แทนราษฎรแบบบัญชีรายชื่อ อดีตเลขาธิการพรรคภูมิใจไทย อดีตประธานคณะทำงานรัฐมนตรีว่าการกระทรวงมหาดไทย (ชวรัตน์ ชาญวีรกูล) ในรัฐบาล อภิสิทธิ์ เวชชาชีวะ
ประวัติ

ศักดิ์สยาม เกิดเมื่อวันที่ 9 พฤศจิกายน พ.ศ. 2505 ที่อำเภอเมืองสุรินทร์ จังหวัดสุรินทร์ เป็นบุตรนายชัย ชิดชอบ นางละออง ชิดชอบ (เป็นน้องชายนายเนวิน ชิดชอบ และพลตำรวจเอก เพิ่มพูน ชิดชอบ รัฐมนตรีว่าการกระทรวงศึกษาธิการ)
สำเร็จการศึกษาระดับปริญญาตรีจากคณะรัฐศาสตร์ มหาวิทยาลัยธรรมศาสตร์ (สิงห์แดง รุ่น 33) ระดับปริญญาโท พัฒนบริหารศาสตรมหาบัณฑิต (รัฐประศาสนศาสตร์) สถาบันบัณฑิตพัฒนบริหารศาสตร์ (นิด้า) (พ.ศ. 2531)
การทำงาน

ศักดิ์สยาม ชิดชอบ เคยรับราชการในตำแหน่งปลัดอำเภอ สังกัดกรมการปกครอง กระทรวงมหาดไทย ต่อมาจึงลงสมัครรับเลือกตั้งได้เป็นสมาชิกสภาผู้แทนราษฎร ในปี พ.ศ. 2544 และ พ.ศ. 2548 ต่อมาจึงได้รับแต่งตั้งให้เป็นประธานคณะทำงานรัฐมนตรีว่าการกระทรวงมหาดไทย (พลตำรวจเอกโกวิท วัฒนะ) ต่อมาในปี พ.ศ. 2550 ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทยซึ่งถูกยุบในคดียุบพรรคการเมือง พ.ศ. 2549
ในรัฐบาลของอภิสิทธิ์ เวชชาชีวะ ได้มีการแต่งตั้งให้ศักดิ์สยาม เป็นประธานคณะทำงานรัฐมนตรีว่าการกระทรวงมหาดไทย (ชวรัตน์ ชาญวีรกูล) ในวันที่ 17 กันยายน พ.ศ. 2552 ได้รับพระราชทานยศ นายกองเอก
การทำงาน > พรรคภูมิใจไทย

ศักดิ์สยาม ได้สมัครเข้าเป็นสมาชิกพรรคภูมิใจไทย ในปี พ.ศ. 2555 หลังจากพ้นกำหนดการตัดสิทธิทางการเมือง และต่อมาได้รับเลือกตั้งเป็นเลขาธิการพรรคภูมิใจไทย เมื่อวันที่ 14 ตุลาคม พ.ศ. 2555 ซึ่งก่อนหน้านั้นพี่ชาย (เนวิน ชิดชอบ) ได้ประกาศวางมือทางการเมืองไปแล้ว
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคภูมิใจไทย ลำดับที่ 15 แต่การเลือกตั้งเป็นโมฆะ
ต่อมาในปี พ.ศ. 2562 เขาได้รับเลือกตั้งเป็นสมาชิกสภาผู้แทนราษฎรแบบบัญชีรายชื่อ ในสังกัดพรรคภูมิใจไทย และในรัฐบาลสมัยที่ 2 ของพลเอก ประยุทธ์ จันทร์โอชา เขาได้รับแต่งตั้งเป็นรัฐมนตรีว่าการกระทรวงคมนาคม และเป็นกรรมการศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 ต่อมาเมื่อวันที่ 7 เมษายน พ.ศ. 2564 เขาถูกตรวจพบว่าติดเชื้อโควิด-19 นับเป็นรัฐมนตรีคนแรกที่ติดเชื้อดังกล่าว ซึ่งเชื่อมโยงกับคลัสเตอร์การระบาดจากคริสตัลคลับ สถานบันเทิงย่านทองหล่อ ต่อมามีการเปิดเผยไทม์ไลน์ย้อนหลังของเขา พบว่าไม่ระบุว่าเคยเดินทางไปคริสตัลคลับ โดยอ้างว่าติดเชื้อจากเจ้าหน้าที่สำนักงานรัฐมนตรี นอกจากนี้ ยังมีข่าวว่าเขาสั่งให้สำนักงานสาธารณสุขจังหวัดบุรีรัมย์แก้ไทม์ไลน์กลางดึก เขาแจ้งความเอาผิดตามพระราชบัญญัติว่าด้วยการกระทำความผิดเกี่ยวกับคอมพิวเตอร์ พ.ศ. 2550 กับผู้ที่โพสต์รูปถ่ายบุคคลในผับซึ่งเขาอ้างว่าทำให้สังคมเข้าใจผิดว่าเป็นเขา วันที่ 9 เมษายน พ.ศ. 2564 มีการเปิดเผยว่ามีผู้ติดเชื้อจากเขาแล้ว 7 คน
ต่อมา ปกรณ์วุฒิ อุดมพิพัฒน์สกุล สมาชิกสภาผู้แทนราษฎรแบบบัญชีรายชื่อของพรรคก้าวไกล ได้อภิปรายไม่ไว้วางใจศักดิ์สยามในการอภิปรายทั่วไปเพื่อลงมติไม่ไว้วางใจรัฐมนตรีไทย พ.ศ. 2565 เรื่องการปกปิดทรัพย์สินในบัญชีที่จำเป็นต้องแจ้งต่อคณะกรรมการป้องกันและปราบปรามการทุจริตแห่งชาติ (ป.ป.ช.) เกี่ยวกับการถือหุ้นในห้างหุ้นส่วนจำกัด บุรีเจริญคอนสตรัคชั่น ผ่านตัวแทนอำพราง โดยไม่ปรากฏหลักฐานการซื้อขายหุ้นในบัญชีทรัพย์สิน และยังนำ หจก.นี้มาเป็นคู่สัญญากับรัฐเพื่อรับงานในกระทรวงคมนาคม เข้าข่ายฮั้วประมูลและการขัดกันแห่งผลประโยชน์ ซึ่งอาจทำให้ขาดคุณสมบัติในการเป็นรัฐมนตรีตามรัฐธรรมนูญ ส่งผลให้เมื่อวันที่ 7 กุมภาพันธ์ พ.ศ. 2566 สมาชิกสภาผู้แทนราษฎรสังกัดพรรคฝ่ายค้านในขณะนั้นจำนวน 54 คน เข้าชื่อยื่นคำร้องต่อชวน หลีกภัย ประธานสภาผู้แทนราษฎรในขณะนั้น เพื่อส่งให้ศาลรัฐธรรมนูญวินิจฉัยตรวจสอบการขาดคุณสมบัติความเป็นรัฐมนตรีของศักดิ์สยาม ต่อมาเมื่อวันที่ 3 มีนาคม ศาลรัฐธรรมนูญมีมติรับคำร้อง และมีคำสั่งให้ศักดิ์สยาม ชิดชอบ หยุดปฏิบัติหน้าที่รัฐมนตรี
ต่อมาเมื่อวันที่ 17 มกราคม พ.ศ. 2567 ศาลรัฐธรรมนูญได้มีมติเสียงข้างมาก 7:1 ตัดสินให้ ศักดิ์สยาม ชิดชอบ สิ้นสุดความเป็นรัฐมนตรีตั้งแต่วันที่มีคำสั่งหยุดปฏิบัติหน้าที่ คือวันที่ 3 มีนาคม พ.ศ. 2566 ส่งผลให้ในวันเดียวกัน ศักดิ์สยามได้ยื่นหนังสือถึงวันมูหะมัดนอร์ มะทา ประธานสภาผู้แทนราษฎร ขอลาออกจากการเป็นสมาชิกสภาผู้แทนราษฎรแบบบัญชีรายชื่อ ส่งผลให้ชนม์ทิดา อัศวเหม ผู้สมัคร สส.บัญชีรายชื่อ ลำดับที่ 5 เลื่อนลำดับขึ้นเป็น สส. แทน ก่อนจะลาออกในอีก 2 วันถัดมา และในวันเดียวกันศักดิ์สยามได้ยื่นหนังสือถึงอนุทิน ชาญวีรกูล หัวหน้าพรรคภูมิใจไทย ขอลาออกจากตำแหน่งเลขาธิการพรรคภูมิใจไทยด้วย
เครื่องราชอิสริยาภรณ์

พ.ศ. 2564 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2533 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2554 –  เหรียญราชการชายแดน (ช.ด.)
เชิงอรรถ

↑  ดำรงตำแหน่งรัฐมนตรีรวม ข้อผิดพลาด: แม่แบบ:อายุปีและวัน รองรับเฉพาะปีพุทธศักราช กรุณาใช้ แม่แบบ:Age in years and days หากใช้ปีคริสต์ศักราช
↑  ดำรงตำแหน่งเลขาธิการรวม ข้อผิดพลาด: แม่แบบ:อายุปีและวัน รองรับเฉพาะปีพุทธศักราช กรุณาใช้ แม่แบบ:Age in years and days หากใช้ปีคริสต์ศักราช
↑  ดำรงตำแหน่งสมาชิกสภาผู้แทนราษฎรรวม ข้อผิดพลาด: แม่แบบ:อายุปีและวัน รองรับเฉพาะปีพุทธศักราช กรุณาใช้ แม่แบบ:Age in years and days หากใช้ปีคริสต์ศักราช
↑  ดำรงตำแหน่งสมาชิกสภาผู้แทนราษฎรรวม ข้อผิดพลาด: แม่แบบ:อายุปีและวัน รองรับเฉพาะปีพุทธศักราช กรุณาใช้ แม่แบบ:Age in years and days หากใช้ปีคริสต์ศักราช
ณรงค์ นุ่นทอง

| ณรงค์ นุ่นทองม> ป.ช., ม.ว.ม..ข้อมูลส่วนบุคคล |
| --- | --- |
เกิด: 11 กรกฎาคม พ.ศ. 2489 (78 ปี)
พรรคการเมือง: ประชาธิปัตย์ (2519–2562)   ชาติไทยพัฒนา (2562–ปัจจุบัน)

ณรงค์ นุ่นทอง (เกิด 11 กรกฎาคม พ.ศ. 2489) อดีตกรรมการบริหารพรรคชาติไทยพัฒนา อดีตสมาชิกวุฒิสภาจังหวัดนครศรีธรรมราช และอดีตสมาชิกสภาผู้แทนราษฎรจังหวัดนครศรีธรรมราช 4 สมัย สังกัดพรรคประชาธิปัตย์
ประวัติ

ณรงค์ นุ่นทอง เกิดเมื่อวันที่ 11 กรกฎาคม พ.ศ. 2489  สำเร็จการศึกษา การศึกษาบัณฑิต และ การศึกษามหาบัณฑิต จากมหาวิทยาลัยศรีนครินทรวิโรฒ
งานการเมือง

ณรงค์ ได้รับเลือกตั้งเป็นสมาชิกสภาผู้แทนราษฎรครั้งแรก ใน พ.ศ. 2519 สังกัดพรรคประชาธิปัตย์ และได้รับเลือกเรื่อยมา รวม 4 สมัย
พ.ศ. 2543 ณรงค์ ลงสมัครรับเลือกตั้งสมาชิกวุฒิสภา และได้รับเลือกตั้ง
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ สังกัดพรรคชาติไทยพัฒนา ลำดับที่ 12 แต่ไม่ได้รับเลือกตั้ง
งานการเมือง > สมาชิกสภาผู้แทนราษฎร

ณรงค์ นุ่นทอง ได้รับการเลือกตั้งเป็นสมาชิกสภาผู้แทนราษฎรทั้งหมด 4 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 จังหวัดนครศรีธรรมราช สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดนครศรีธรรมราช สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดนครศรีธรรมราช สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดนครศรีธรรมราช สังกัดพรรคประชาธิปัตย์
งานการเมือง > สมาชิกวุฒิสภา

ณรงค์ นุ่นทอง ได้รับการเลือกตั้งเป็นสมาชิกวุฒิสภาทั้งหมด 1 สมัย คือ
การเลือกตั้งสมาชิกวุฒิสภาไทยเป็นการทั่วไป พ.ศ. 2543 จังหวัดนครศรีธรรมราช
เครื่องราชอิสริยาภรณ์

พ.ศ. 2549 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2546 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
โบโน

| โบโน |
| --- | --- |
โบโนในปี 2017
เกิด: พอล เดวิด ฮิวสัน  (1960-05-10) 10 พฤษภาคม ค.ศ. 1960 (64 ปี) ดับลิน ไอร์แลนด์
ชื่ออื่น: Bono Vox
การศึกษา: โรงเรียนเมานต์เทมเพิลคอมพรีเฮนซีฟ
อาชีพ: นักร้อง-นักแต่งเพลง นักดนตรี นักกิจกรรม นักธุรกิจ
องค์การ: One Campaign
คู่สมรส: Ali Stewart (สมรส 1982)
บุตร: 4 คน รวมถึง Eve และ Elijah Hewson
อาชีพทางดนตรี
ที่เกิด: ดับลิน ไอร์แลนด์
แนวเพลง:  ร็อก  ออลเทอร์นาทิฟร็อก  ป็อปร็อก  โพสต์พังก์ 
เครื่องดนตรี: ร้อง กีตาร์ ฮาร์โมนิกา
ช่วงปี: 1976–ปัจจุบัน
ค่ายเพลง:  ไอแลนด์  อินเตอร์สโคป  เมอร์คิวรี  ซีบีเอสไอร์แลนด์ 
สมาชิกของ: ยูทู
 นักดนตรี
ลายมือชื่อ

พอล เดวิด ฮิวสัน (อังกฤษ: Paul David Hewson; เกิดเมื่อวันที่ 10 พฤษภาคม ค.ศ. 1960) มีฉายาว่า โบโน (Bono) เป็นนักร้อง นักแต่งเพลง และนักกิจกรรมชาวไอริช เขาเป็นสมาชิกผู้ก่อตั้ง นักร้องนำ และนักแต่งเนื้อเพลงหลักของวงร็อก ยูทู โบโนเป็นที่รู้จักในเรื่องสไตล์การร้องอันเร่าร้อนรวมไปถึงการเขียนเพลงและสไตล์การแสดงอันยิ่งใหญ่ เนื้อเพลงที่แต่งประกอบด้วยเนื้อหาเกี่ยวกับสังคมและการเมือง รวมถึงภาพทางศาสนาที่ได้รับแรงบันดาลใจจากศรัทธาในคริสเตียน
โบโนเกิดและเติบโตในเมืองดับลิน ประเทศไอร์แลนด์ เข้าเรียนที่โรงเรียนเมานต์เทมเพิลคอมพรีเฮนซีฟ ซึ่งในปี 1976 เขาเริ่มคบหากับอลิสัน สจ๊วต ซึ่งเป็นภรรยาในอนาคตของเขา รวมถึงก่อตั้งวงดนตรีร่วมกับเพื่อนร่วมชั้นเรียนจนกลายมาเป็นยูทู ในช่วงปีแรก ๆ ของวงยูทู เนื้อเพลงที่โบโนมีส่วนร่วมแต่งมีโทนขบถและจิตวิญญาณ เมื่อวงเติบโตขึ้น เนื้อเพลงของเขาได้รับแรงบันดาลใจมากขึ้นจากประสบการณ์ส่วนตัวที่แบ่งปันกับสมาชิกคนอื่น ๆ ในฐานะสมาชิกของยูทู โบโนได้รับรางวัลแกรมมี 22 รางวัลและมีชื่อบรรจุอยู่ในหอเกียรติยศร็อคแอนด์โรล
สมบูรณ์ ไพรวัลย์

| สมบูรณ์ ไพรวัลย์ป> ช., ป.ม. |
| --- | --- |

สมาชิกสภาผู้แทนราษฎรจังหวัดแม่ฮ่องสอน
ดำรงตำแหน่ง 6 มกราคม พ.ศ. 2544 – 24 กุมภาพันธ์ พ.ศ. 2549
 
ข้อมูลส่วนบุคคล
เกิด: 17 พฤษภาคม พ.ศ. 2501 (66 ปี) อำเภอแม่ลาน้อย จังหวัดแม่ฮ่องสอน
พรรคการเมือง: ไทยรักไทย (2544–2549)   เพื่อแผ่นดิน (2550–2554)   ภูมิใจไทย (2554–2557, 2564–ปัจจุบัน)   ชาติไทยพัฒนา (2557–2564)
คู่สมรส: อนงค์ ไพรวัลย์

สมบูรณ์ ไพรวัลย์ (เกิด 17 พฤษภาคม พ.ศ. 2501) ชื่อเล่น บูรณ์ อดีตสมาชิกสภาผู้แทนราษฎรจังหวัดแม่ฮ่องสอน เขต 2 สังกัดพรรคไทยรักไทย 2 สมัย ปัจจุบันสังกัดพรรคภูมิใจไทย
ประวัติ

สมบูรณ์ ไพรวัลย์ เกิดเมื่อวันที่ 17 พฤษภาคม พ.ศ. 2501 สำเร็จการศึกษาระดับปริญญาโท จากมหาวิทยาลัยราชภัฏเชียงใหม่
งานการเมือง

สมบูรณ์ ได้รับเลือกตั้งเป็นสมาชิกสภาผู้แทนราษฎรจังหวัดแม่ฮ่องสอน ครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 สังกัดพรรคไทยรักไทย และได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 ต่อมาในการเลือกตั้ง พ.ศ. 2549 เขาลงสมัครและได้รับเลือกตั้งในนามพรรคไทยรักไทยอีกครั้ง แต่การเลือกตั้งทั่วไปในครั้งนั้นเป็นโมฆะ ต่อมาในการเลือกตั้ง พ.ศ. 2550 ได้ลงสมัครรับเลือกตั้ง ในนามพรรคเพื่อแผ่นดิน แต่ไม่ได้รับเลือก
ในการเลือกตั้ง พ.ศ. 2554 สมบูรณ์ ลงสมัครรับเลือกตั้งอีกครั้งในนามพรรคภูมิใจไทย แข่งขันกับอดีต สส. รวมกันถึง 4 คน คือ สมบัติ ยะสินธุ์ (ประชาธิปัตย์) ปัญญา จีนาคำ (เพื่อไทย) อดุลย์ วันไชยธนวงศ์ (ชาติไทยพัฒนา) และ สมบูรณ์ ไพรวัลย์ แต่ผลการเลือกตั้งปรากฏว่า สมบัติ ยะสินธุ์ ได้รับเลือกตั้งเป็นสมาชิกสภาผู้แทนราษฎรจังหวัดแม่ฮ่องสอน หลังจากนั้นสมบูรณ์ ก็หันไปเล่นการเมืองท้องถิ่น โดยลงสมัครและได้รับเลือกตั้งเป็นสมาชิกองค์การบริหารส่วนจังหวัดแม่ฮ่องสอน (สจ.)
ในปี พ.ศ. 2557 ได้กำหนดให้มีการเลือกตั้ง และสมบูรณ์ได้ลงสมัครในนามพรรคชาติไทยพัฒนา แต่การเลือกตั้งเป็นโมฆะ
ในการเลือกตั้ง พ.ศ. 2562 สมบูรณ์ลงสมัครรับเลือกตั้งในสังกัดพรรคชาติไทยพัฒนา แต่ไม่ได้รับการเลือกตั้ง และในการเลือกตั้ง พ.ศ. 2566 เขาไม่ได้ลงสมัครรับเลือกตั้ง แต่ให้การสนับสนุนอนงค์ ไพรวัลย์ ผู้เป็นภรรยา ลงสมัครในนามพรรคภูมิใจไทย
งานการเมือง > สมาชิกสภาผู้แทนราษฎร

สมบูรณ์ ไพรวัลย์ ได้รับเลือกตั้งเป็นสมาชิกสภาผู้แทนราษฎรทั้งหมด 2 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดแม่ฮ่องสอน สังกัดพรรคไทยรักไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดแม่ฮ่องสอน สังกัดพรรคไทยรักไทย
เครื่องราชอิสริยาภรณ์

พ.ศ. 2547 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2545 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)